**2. pielikums**

### TEHNISKĀ SPECIFIKĀCIJA

1. **Iepirkuma priekšmets *–*** „**Būvuzraudzības veikšana projektam “Kompleksi risinājumi siltumnīcefekta gāzu emisijas samazināšanai Ilūkstes novada kultūras centrā ”**
2. **Pasūtītājs**– Ilūkstes novada pašvaldība
3. **Pretendents\_\_\_\_\_\_\_\_\_\_\_**
4. **Darbu izpildes termiņš.** Būvuzraudzības līgums jānoslēdzpirms būvdarbu uzsākšanas un jāpabeidz, kad izpildīti līgumā noteiktie pienākumi, bet ne vēlāk kā līdz nolikuma 2.3.1 punktā norādītajam termiņam.
5. **Vispārīgās prasības, kuras līguma izpildes tiesību piešķiršanas gadījumā \_\_\_\_\_\_\_\_\_\_apņemas:**

*(pretendents)*

* 1. Veikt būvobjektos būvuzraudzību saskaņā ar 2004. gada 10. februārī izdotiem MK noteikumiem Nr. 75 „Noteikumi par Latvijas būvnormatīvu LBN 303-03 "Būvuzraudzības noteikumi””, Ministru Kabineta 01.04.1997. noteikumiem Nr.112 „Vispārīgie būvnoteikumi”, Ministru Kabineta 25.02.2003. noteikumiem Nr.92 „Darba aizsardzības prasības, veicot būvdarbus”, Ministru Kabineta 13.04.2004. noteikumiem Nr.299 „Noteikumi par būvju pieņemšanu ekspluatācijā” un citiem saistošajiem noteikumiem, kas jāievēro sekmīga būvdarbu procesa realizēšanai.
  2. iepazīties un sniegt atzinumu pasūtītājam par būvdarbu veicēja izstrādāto darbu veikšanas projektu, norādot uz kļūdām, ja tādas ir un uzraudzīt tā izpildi atbilstoši darbu veikšanas projektā noteiktajiem termiņiem un kvalitātei;
  3. iepazīties un sniegt atzinumu pasūtītājam par būvdarbu veicēja kalendāro laika grafiku;
  4. kopā ar pasūtītāju un būvdarbu veicēju precizēt darbu izpildes kvalitātes pielaides;
  5. sadarbībā ar būvobjekta autoruzraugu izvērtēt būvdarbu veicēja piedāvātās izmaiņas būvniecības projektu dokumentācijā un sniegt atzinumu pasūtītājam;
  6. piedalīties pasūtītāja vai būvdarbu veicēja iknedēļas būvsapulcēs, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to būvuzņēmējam un citām iesaistītajām pusēm;
  7. kontrolēt kalendārā grafika ievērošanu un būvdarbu izpildes gaitu, informēt pasūtītāju par būvniecības procesa dalībnieku pieļautajiem pārkāpumiem un atkāpēm no projekta vai kalendārā grafika. Par būtiskiem pārkāpumiem nekavējoties ziņot pasūtītājam;
  8. apturēt būvdarbus būvobjektā LR normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu;
  9. izdarīt ierakstus būvdarbu žurnālā par būvobjekta pārbaudēs konstatētiem trūkumiem;
  10. ievērot darba drošības koordinatora norādījumus, bet pārkāpumu gadījumā informēt darba drošības koordinatoru un pasūtītāju par tiem;
  11. sniegt būvuzņēmējam norādījumus par izpildītā darba kvalitāti un defektu novēršanu;
  12. regulāri būvdarbu laikā veikt objekta apsekošanu (ne retāk kā reizi dienā) arī būvdarbu laikā, kas rit ārpus normālā darba laika un brīvdienās;
  13. kontrolēt būvniecības gaitu objektā, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai;
  14. piedalīties būvkonstrukciju, segto darbu un citu izpildīto būvdarbu pieņemšanā saskaņā ar Vispārīgo būvnoteikumu 155. punktu, izvērtēt un akceptēt Būvuzņēmēja sagatavotos segto darbu aktus un izpilddokumentāciju. Pārbaudīt būvuzņēmēja faktisko darbu izpildi starpmaksājumu gadījumos;
  15. pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām;
  16. Kontrolēt, lai būvdarbu rezultātā Ilūkstes novada kultūras centrā saskaņā ar **tehnisko projektu un darbu apjomiem**, ievērojot veiktajā energoauditā un tehniskās apsekošanas atzinumā norādītos pasākumus, tiktu sasniegti sekojoši rādītāji:

|  |  |
| --- | --- |
| Oglekļa dioksīda emisijas samazinājums gadā  (kg CO2/gadā) | Piegādātās enerģijas ietaupījums kWh/ gadā |
| 170896,01 | 654685,9 kWh/ gadā |

* 1. būvuzraudzības veikšanai piesaistīt atbilstošas kvalifikācijas speciālistus, kas ir kompetenti un sertificēti attiecīgajā jomā un ir iepazinušies ar projekta risinājumiem.
  2. kontrolēt būvdarbu žurnālā un autoruzraudzības žurnālā ierakstīto norādījumu izpildi;
  3. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
  4. sagatavot un iesniegt komisijai, kura pieņem būvi ekspluatācijā, nepieciešamos dokumentus saskaņā ar Latvijas būvnormatīvu LBN 301 “Noteikumi par būvju pieņemšanu ekspluatācijā”;
  5. piedalīties būvju nodošanā ekspluatācijā;
  6. Pēc būvdarbu pabeigšanas un objekta nodošanas ekspluatācijā iesniegt pasūtītājam normatīvajos aktos noteikto izpildītā darba dokumentāciju.

1. **Vispārīga informācija par plānotajiem būvdarbiem,** kurai ir informatīvs raksturs:

Darbu apjomi, Paskaidrojuma raksts, Tehniskais projekts skatāmi Ilūkstes novada pašvaldības mājas lapā [www.ilukste.lv](http://www.ilukste.lv) sadaļā „iepirkumi”, „Kompleksi risinājumi siltumnīcefekta gāzu emisijas samazināšanai Ilūkstes novada kultūras centrā”, id.Nr. „INP 2014/15 KPFI”

1. **Plānotais laika grafiks**

Izpildītājam jāuzsāk savu pienākumu īstenošana pirms būvdarbu uzsākšanas.

Plānotais būvdarbu izpildes termiņš – 2014. gada 31.decembris. Gadījumā, ja ievērojot nolikuma 2.3.1 punktā noteikto, tiks pagarināts būvdarbu līguma izpildes termiņš, tiks pagarināts arī pakalpojuma līguma izpildes termiņš, nemainot noteikto līguma cenu.

1. **Pieņēmumi un riski**

8.1. Riski

Izpildītājam riski jāņem vērā sagatavojot piedāvājumu. Kāda no šo risku spēkā stāšanās gadījumā būvuzraudzības līguma cena netiks mainīta:

* būvdarbu līguma izpildē var būt iekšējas nobīdes no plānotā laika grafika sakarā ar iepriekš neparedzētiem apstākļiem.
* noteiktie būvdarbu apjomi var mainīties būvobjekta realizācijas laikā.
* Sakarā ar izmaiņām normatīvajos aktos var būt nepieciešamas izmaiņas izvēlētajās būvdarbu metodēs vai iekārtu specifikācijās, kā arī publisko iepirkumu reglamentējošos jautājumos.

|  | Pretendenta vadītāja vai pretendenta paraksts:\_\_\_\_ |  |
| --- | --- | --- |
|  | Vārds, uzvārds:\_\_\_\_ |  |
|  | Amats:\_\_\_\_ |  |

z.v.